Kamera me lazër për restaurime
Puna disa mujore për matjet korrekte tani mund të bëhet brenda disa ditëve, falë teknologjisë së avancuar me kamerat me rreze lazer
Një shtëpi e ndërtuar në vitin 1842 sipas arkitekturës së asaj kohe dhe përdorur si vend pushim veror nga presidenti Abraham Lincoln gjatë Luftës Civile... Në një prej dhomave presidenti nënshkroi Proklamatën për Emancipimin, duke i dhënë fund skllavërisë në Shtetet e Bashkuara. Ruajtja e kësaj pjese të historisë është e rendësishme, ndaj një ekip i vogël nga Kolegji Ithaca në Nju Jork punoi për dy javë në këtë shtëpi duke përdorur kamera me rreze lazër për skanimin e gjithçkaje që nga porta hyrëse e deri tek oxhaqet. Udhëheqësi i projektit, profesori i fizikës Michael Rogers, thotë se kamera zëvendëson një ekip të tërë punonjësish: Profesori thotë se pavarësisht ku ndodhet kamera, të gjitha pikat e skanimit përputhen në sistemin e kordinatave të krijuara për ndërtesën. Programi kompjuterik llogarit pikat e skanimit dhe krijon një foto 3 demensionale të ndërtesës të krijuar nga miliona pika në distancë 5 milimetra nga njëra-tjera. Fotografia mund të shihet nga çdo drejtim, brenda apo jashtë. Kjo u mundëson specialistëve që të kryejnë matje preçize. Manaxheri për ruajtjen e shtëpisë së presidentit Lincoln, Jeffrey Larry, thotë se kjo është një mënyrë perfekte për projektet e restaurimit: Projekti financohet nga Kolegji Ithaca. Profesori Michael Rogers thotë se ekipi i tij ende po mëson se çfarë mund të bëhet me një kamera që kushton 95 mijë dollarë: Profesori thotë se ekipi i tij janë të etur të gjejnë se çfarë lloj të dhënash do të jenë në gjendje të nxjerrin nga një skanim kaq i detajuar.